Barbara Haščáková

**Barbara Haščáková** (* 11. december 1979, Košice – † 22. november 2023, Sarasota, Florida, USA) bola slovenská speváčka, skladateľka, textárka, tanečnica, modelka a producentka.

## Životopis
Narodila sa v rodine košického výtvarníka Jozefa Haščáka (* 1948 – † 2012), jej starší brat Andrej (* 1976) je grafický dizajnér a vysokoškolský pedagóg. Spevu sa venovala od malička a od šiestich rokov sa učila hrať na klavír.

Vo februári roku 1994 naspievala vokály v piesni *„Pár bielych ruží“* skupiny Maduar, hlasový talent prejavila tiež v ďalších piesňach tejto skupiny: *„Anjel“*, *„I feel good“* a *„Do it“* (posledné dve v angličitne). Neskôr zo skupiny Maduar odišla spolu s Erikom Arestom (po nezhodách s ostatnými členmi) a založili skupinu MC Erik & Barbara.

V druhej polovici roku 1997 Barbara vydala prvý sólový album s názvom *[[Barbara (album)|Barbara]]*. Duo MC Erik & Barbara sa oficiálne na jeden rok rozdelilo, v decembri 1998 došlo k definitívnemu rozpadu dua. V tomto roku získala aj ocenenie Slávik 1998.

V októbri 1999 vyšiel Barbarin druhý album *[[Ver, že ja]]*. Krátko po vydaní albumu Barbara odišla do USA, kde vydala dva albumy: *[[Secrets of Happiness]]* a *[[Christmas album]]*. Na Slovensku vyšiel ešte jeden album: *[[Me & My Music]]*.

Od roku 2000 žila a pôsobila v USA, kde bola vydatá za potomka československých imigrantov Stevie Soukupa. Na slovenskej hudobnej scéne odvtedy nebola aktívna, výnimku tvoril rok 2014, keď spolu so spevákom Mirom Jarošom naspievala romantický duet *[[Nepozerám]]*.

Zomrela vo veku 43 rokov 22. novembra 2023 v nemocnici Memorial Hospital v meste Sarasota na Floride v USA. Príčinou smrti bola náhla cievna mozgová príhoda.

## Ocenenia
* 1998: Nepolitická osobnosť roku
* 1998: Slávik
* 1999: Grand Prix, VIII. medzinárodný festival, Čenstochová, Poľsko

## Diskografia
* 1997: *[[Ty si slnko, ja som dážď]]* – PolyGram, CD (september 1997)
* 1997: *[[Barbara (album)|Barbara]]* – PolyGram, CD (20.10.1997)
* 1999: *[[Ver, že ja]]* – Universal Music, CD (október 1999)
* 2002: *[[Moje naj]]* – Universal Music, CD
* 2003: *[[Secrets of Happiness]]* – Arts United Entertainment, CD
* 2004: *[[Christmas album]]* – Snow Angel Music, CD
* 2006: *[[Me & My Music]]* – Monti Records, CD + DVD

### [[Maduar]]
* 1994: *[[I Feel Good]]* – Prolux Records, CD 

### [[MC Erik & Barbara]]
* 1995: *[[U Can't Stop]]* – PolyGram, MC, CD
* 1996: *[[Second]]* – PolyGram, CD
* 1996: *[[U Can't Stop 96' version]]* – PolyGram, CD
* 1997: *[[Second and More]]* – PolyGram, CD
* 1999: *[[Gold – zlaté hity]]* – PolyGram, CD
* 2010: *2010* – Trustia, CD

### Spolupráca na albumoch
* 1995: *[[Čierny kvet]] – Ďuro Černý & company* – SQ Music, CD
* 1995: *[[Bratislavská beatová omša '95|Bratislavská beatová omša 95]]* – PolyGram, CD, 07. Búvaj, dieťa krásne – Barbara Haščáková.
* 1997: *[[Meky]] – [[Miroslav Žbirka|Miro Žbirka]]* – PolyGram, CD, 12. Ty a ja – Barbara Haščáková a Miro Žbirka.
* 1997: *[[Tralaland]]* -, CD, CD, Hymna Tralalandu – Miro Noga, Števo Skrúcaný, Marián Labuda, Július Satinský, Barbara Haščáková, Ibrahim Maiga, Paťa Jariabková, Eva Pavlíková a detský zbor Tralalandu.
* 1999: *Mary Stuart – Henrich* – PolyGram (január 1999)
* 1999: *[[Fontána pre Zuzanu 3 (album)|Fontána pre Zuzanu 3]]* – Universal Music (august 1999), 04. Otec a mama – Barbara Haščáková a Braňo Holíček a Continental Singers Slovakia, 07. Fontána lásky, 08. Afrika moja láska – Barbara Haščáková a Jozef Ráž a Continental Singers Slovakia
* 1999: *[[Poetica|Poetica - Duety]] – [[Martin Babjak]]* – EMI, MC, CD, 02. To čo je vzácne, 15. Ave Maria.
* 2006: *[[Richard Rikkon]] uvádza* – Monti Records, CD, 01. Môj Exupery.
* 2014: *Nepozerám – [[Miro Jaroš]] & Barbara Haščáková* – Galgan Music, CD singel
* 2014: *[[#5]] – [[Miro Jaroš]]* – Galgan Music, CD,: *02. Nepozerám – feat. Barbara Haščáková*

## Piesňová tvorba

## Referencie

## Externé odkazy
* Oficiálny web
* Barbara Haščáková na Discogs
* 

Kategória:Osobnosti z Košíc
Kategória:Slovenské popové speváčky
Kategória:Slovenské speváčky elektronickej hudby
Kategória:Slovenskí hudobní skladatelia
Kategória:Slovenskí textári piesní
Kategória:Slovenskí tanečníci
Kategória:Slovenské modelky
Kategória:Slovenskí producenti
Kategória:Slovenskí emigranti a exulanti
Kategória:Úmrtia na cievnu mozgovú príhodu